LUTKARSTVO, 1. godina

Poštovani studenti,

iskreno se nadam da ste svi dobro i da pratite uputstava koja su objavljena kako na našem sajtu tako i u svim medijima.

Novonastala situacija je za sve nas potpuno nova i svi pokušavamo da se organizujemo na najbolji mogući način.

Kada je Lutkarstvo u pitanju jasno vam je da će predavanja biti organizovana u skladu sa odlukom Škole, ali ono što predstavlja problem su vežbe. Ono što je izvesno je da vežbe, a samim tim i kolokvijumi, neće biti moguće održati onako kako je planirano, zbog čega mi je iskreno žao. Vaše započete lutke će vas čekati, a ja ću vam svakako biti na raspolaganju kada se ova situacija smiri i kada počnemo da redovno funkcionišemo.

Umesto dva predviđena kolokvijuma iz Lutkarstva – Lutkarska predstava i Pozorište senki, kao **obavezna predispitna aktivnost se uvode Kamišibaj i Papirno pozorište**.

Kada je **Kamišibaj** u pitanju, koji je do sada bio seminarski rad i koji ste mogli da radite u paru, sada treba da ga odradite pojedinačno, tj. svaka studentkinja/student će odraditi svoje ilustracije, a kada je tekst u pitanju obratite se mejlom profesorici dr Ivani Ignjatov Popović (ignjatovivana@yahoo.com). U mejlu navedite koja ste grupa, a prof. Ignjatov Popović će vam poslati spisak naslova koje predlaže. Kada su ilustracije u pitanju trebalo bi da ih bude 10/12, a tehnika je i dalje slobodna, format papira A3.

Prezentacije za Kamišibaj (prezentacija koju ste već imali prilike da vidite) i Papirno pozorište će vam biti dostupna kada i prezentacije vezane za predavanja.

U slučaju bilo kakvih pitanja ili nedoumica molim vas da me slobodno kontaktirate na mejl julic.vsns@gmail.com

S poštovanjem,

Jovanka Ulić